L-Ewwel Tħaffir tax-Xelters kitba ta' L-ewwel attakki mill-ajru fuq Malta bdew fl-għodwa tal- 11 ta' Ġunju 1940. Fl-ewwel jiem tal-gwerra mat-twissija tal-ħbit, mill-ajru kulħadd kien idabbar rasu kif jista'. Nies apposta bdew iżuru d-djar biex jagħtu pariri kif u fejn hu l-ahjar post fid-dar stess biex jiġi użat bħala kenn waqt Air Raid. Min kien jitgeddes taħt xi mejda jew jistkennu f'xi kantina. Oħrajn kienu jidħlu taħt it-taraġ jew garigor u kien hemm oħrajn li kienu jippreferu jorqdu fl-irziezet milli fir- raħal għaliex dan kien iktar vulnerabbli għall-attakki. Ma tantx għadda żmien meta b'esperjenza n-nies intebħet li dawn ma kienu joffru l-ebda lqugħ għal kontra l-bombi. Il-Gvern induna bil-problema serja u maqbud f'paniku bl-għajnuna ta' l-Ammiraljat ta bidu għat-tħaffir ta' xelters pubbliċi fit-toroq, li kienu mħaffrin fil-fond fil- blat fejn in-nies kienu jistgħu jmorru jistkennu waqt l-Air Raids. ; TFT, ż $ Il-pjanta tax-xelters li kellu żewġ bokok f'Misraħ Santa Marija u bokka oħra quddiem il-Każin Santa Marija fi Triq il-Parroċċa fil-Qrendi (L-Ewwel Parti ) wieħed mir-refugjati u li kien joqgħod fi Triq is-Suq il-Qrendi kien bagħat ittra u petizzjoni iffirmata minn 170 persuna resident il-Qrendi fosthom il-kappillan Dun Nerik Mahonev lill-Gvernatur ta' Malta fejn tressqu għall- attenzjoni tiegħu diversi Imenti dwar li fir-raħal tal-Qrendi kien għad m'hemmx xelters lesti u li twissijiet permezz tas-sirena kienu jaslu tard u xi kultant ikunu diġà nxteħtu l-bombi ta' l-għadu. Għaldaqstant kien mitlub li tinġieb sirena fir-raħal u li minnufih jibda tħaffir tax-xelters fil- blat fit-toroq tal-Qrendi. Kien infetaħ file li jġib in-numru 3638/1940, suġġett Air Raid Shelters at Qrendi. Fit-tweġiba tiegħu, is-Segretarju tal-Gvern f'ittra datata 27 ta' Settembru 1940, qal li l-Eċċ. Tiegħu l-Gvernatur ta l-attenzjoni tiegħu dwar l-ilmenti li tressqu u wera l- preokupazzjoni tiegħu. Qal li qegħdin jitħaffru tmien xelters pubbliċi li fihom jistgħu jakkomodaw 840 persuna. Sintendi ma jinkludix xelters imħaffra fi djar privati. Id-Dipartiment tax- Xogħolijiet minnufih għandu jibda xogħol ta' tħaffir ta' żewġ xelters oħra, wieħed f'Misraħ Santa Marija u ieħor fi Triq Santa Katarina. Mhux talli hekk, talli x-xogħol tax- xelters kien qiegħed ikun organizzat aħjar taħt it-tmexxija ta' Mr. Maritg li kien magħruf mit-Tarzna. Fl-iskema se jinkludi l-Qrendi fejn se tingħat prijorità skond programm imfassal għall-irħula li kien deċiż mill-Gvern fl-aħjar interess tal-poplu Malti. L-ebda raħal ma kien se jkun ippreferut minn ieħor. Ix-xogħolijiet se jinkludu titjib fil-kantini. Dwar in-nuqqas ta' sirena: dawn kellhom jitqassmu kull fejn hemm bżonn, hekk kif ikunu disponibbli. Fl-1 ta' Ottubru 1940 inkitbet ittra minn Kaptan H. Parnis England li kienet iffirmata minn 46 persuna mill-Qrendi fejn fiha esprim l-biża' tar-residenti tal- Qrendi biex jibda tħaffir tax-xelters b'mod immedjat għax ma kienet teżisti l-ebda protezzjoni għall-attakki mill-ajru f'din iż-żona perikoluża. Tant kienu beżana l-Qrendin li fil-21 ta' Ottubru 1940 inkitbet ittra oħra li ġġib il-firma ta' Dr. Ġ. Borg, li kien jifforma wieħed mill-membri mhux uffiċjali tal-Kunsill Eżekuttiv fejn dan esprima xi Imenti tar- residenti Qrendin u rrimarka li t-tħaffir tax-xelters kien miexi b'mod kajman. Kien issuġġerit li x-xogħol għandu jsir permezz ta' offerta għax kien hemm min hu lest li jagħmel dan ix-xogħol fl-iqsar żmien. Referenzi Arkivju Nazzjonali ta' Malta Dokument Xelters fil-Qrendi L-ittra li kienet iffirmata min 170 resident u rifuġjat mill-Qrendi — ke ta ħa, Ix-xelter ta' maġenb il-knisja tas-Salvatur imbarrat bil-ġebel. Dan ir-ritratt ġie meħud fid-9 ta' Awissu 1945, fl-okkażjoni tal-miġja ta' l-istatwa ta' l-Assunta mill-induratura.